Document ID: 32006D0141

DEĊIŻJONI TAL-KUMMISSJONI
tas-16 ta' Frar 2006
dwar għajnuna finanzjarja mill-Komunità għall-operat ta' ċerti laboratorji ta' referenza tal-Komunità fil-qasam tas-saħħa ta' l-annimali u ta' l-annimali ħajjin fl-2006
(innotifikata taħt dokument numru C(2006) 418)
(Il-verżjonijiet bid-Daniż, bl-Ingliż, bil-Franċiż, bil-Ġermaniż, bl-Ispanjol u bl-Iżvediż biss huma awtentiċi)
(2006/141/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Deċiżjoni tal-Kunsill 90/424/KEE tas-26 ta' Ġunju 1990 dwar in-nefqa fil-qasam tal-veterinarja (1) u b' mod partikolari l-Artikolu 28(2) tagħha,
Billi:
(1)
L-għajnuna finanzjarja tal-Komunità għandha tingħata lil-laboratorji ta' referenza tal-Komunità, maħtura mill-Komunità sabiex tassistihom fil-qadi tad-dmirjiet u tal-funzjonijiet tagħhom stipulati fid-Direttivi u d-Deċiżjonijiet li ġejjin:
-
Direttiva tal-Kunsill 2001/89/KEE tat-23 ta' Ottubru 2001 dwar miżuri Komunitarji għall-kontroll tad-deni klassiku tal-ħnieżer (2),
-
Direttiva tal-Kunsill 92/66/KEE ta' l-14 ta' Lulju 1992 li tintroduċi miżuri Komunitarji għall-kontroll tal-marda ta' Newcastle (3),
-
Direttiva tal-Kunsill 92/40/KEE tad-19 ta' Mejju 1992 li tintroduċi miżuri Komunitarji għall-kontroll ta' l-influwenza tat-tjur (4),
-
Direttiva tal-Kunsill 92/119/KEE tas-17 ta' Diċembru 1992 li tintroduċi miżuri Komunitarji ġenerali għall-kontroll ta' ċertu mard ta' l-annimali u miżuri speċifiċi marbuta mal-mard li jtella' l-infafet fil-ħnieżer (5),
-
Direttiva tal-Kunsill 93/53/KEE ta' l-24 ta' Ġunju 1993 li tintroduċi miżuri Komunitarji minimi għall-kontroll ta' ċertu mard tal-ħut (6),
-
Direttiva tal-Kunsill 95/70/KE tat-22 ta' Diċembru 1995 li tintroduċi miżuri Komunitarji minimi għall-kontroll ta' ċertu mard tal-ħut li jaffettwa l-molluski bivalvi (7),
-
Direttiva tal-Kunsill 92/35/KEE tad-29 ta' April 1992 li tintroduċi miżuri Komunitarji għall-kontroll tal-marda Afrikana taż-żwiemel (8),
-
Direttiva tal-Kunsill 2000/75/KEE ta' l-20 ta' Novembru 2000 li tistipula dispożizzjonijiet speċifiċi għall-kontroll u l-qerda tal-bluetongue (9),
-
Deċiżjoni tal-Kunsill 2000/258/KE ta' l-20 ta' Marzu 2000 li taħtar l-istitut responsabbli sabiex jistabbilixxi l-kriterji maħtieġa għall-istandardizzar it-testijiet seroloġiċi sabiex l-effettività tat-tilqim kontra r-rabja jkun sorveljat (10),
-
Direttiva tal-Kunsill 2002/60/KE tas-27 ta' Ġunju 2002 li tistabilixxi miżuri għ ll-kontroll tal-marda li ttella' l-infafet fil-ħnieżer u li temenda id-Direttiva 92/119/KE fir-rigward tal-marda Teschen u d-deni Afrikan tal-ħnieżer (11),
-
Deċiżjoni tal-Kunsill 96/463/KE tat-12 ta' Lulju 1996 li taħtar il-korp ta' referenza responsabbli sabiex jikkollabora fl-istandardizzar tal-metodi ta' ttestjar u l-evalwazzjoni tar-riżultati għal annimali tar-razza pura li jitgħammru ta' l-ispeċi bovina (12);
(2)
Il-kontribut finanzjarju mill-Komunità għandu jitħallas sakem l-azzjonijiet ippjanati jitwettqu b'mod effiċjenti u sakemm l-awtoritajiet jagħtu t-tagħrif kollu meħtieġ fiż-żmien stipulat.
(3)
Għal raġunijiet marbuta mal-baġit, l-għajnuna komunitarja għandha tingħata għal perjodu ta' sena.
(4)
Għajnuna finanzjarja addizzjonali għall-organizzazzjoni ta' workshop kull sena fil-qasam ta' responsabbiltà tal-Laboratorji ta' Referenza tal-Komunità għandha tingħata matul l-istess perijodu f'xi każijiet.
(5)
Il-Kummissjoni vvalutat il-programmi ta' ħidma u l-estimi ta' baġit korrispondenti, ippreżentati mil-laboratorji ta' referenza tal-Komunità għas-sena 2006.
(6)
Fid-dawl ta' l-importanza ta' dawn il-programmi tax-xogħol għall-kisba ta' l-għanijiet tal-Komunità fil-qasam tas-saħħa ta' l-annimali u l-annimali ħajjin huwa xieraq li tiġi stabbilita bħala 100 % ir-rata ta' kontribuzzjoni finanjarja tal-Komunità għall-infiq eleġibbli li imġarrab mill-laboratorji ta' referenza tal-Komunità sa ċifra massima għal kull laboratorju.
(7)
Skond l-Artikolu 3(2) tar-Regolament tal-Kunsill (KE) Nru 1258/1999 tas-17 ta' Mejju 1999 dwar l-iffinanzjar tal-politika agrikola komuni, il-miżuri veterinarji tas-saħħa u dawk tas-saħħa tal-pjanti li ttieħdu skond ir-regoli tal-Komunità għandhom ikunu ffinanzjati taħt it-Taqsima tal-Fond Agrikolu Ewropew ta' Gwida u Garanzija; għal skopijiet ta' kontroll finanzjarju, l-Artikoli 8 u 9 tar-Regolament (KE) Nru 1258/1999, japplikaw (13).
(8)
Ir-Regolament tal-Kummissjoni (KE) Nru 156/2004 (14) tad-29 ta' Jannar 2004 dwar l-assistenza finanzjarja tal-Komunità lil laboratorji ta' referenza tal-Komunità skond l-Artikolu 28 tad-Deċiżjoni 90/424/KEE jistabbilixxi in-nefqiet eliġibbli tal-Laboratorji ta' Referenza Komunitarji li jirċievu assistenza finanzjarja taħt l-Artikolu 28 tad-Deċiżjoni 90/424/KEE u l-proċeduri għall-preżentazzjoni tan-nefqiet u l-awditi.
(9)
Il-miżuri previsti f'din id-Deċiżjoni huma konformi ma' l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali.
ADOTTAT DIN ID-DECIZJONI:
Artikolu 1
Għad-deni klassiku tal-ħnieżer, il-Komunità tagħti għajnuna finanzjarja lill-Ġermanja għad-dmirijiet u l-funzjonijiet imsemmija fl-Anness IV tad-Direttiva 2001/89/KE, sabiex dawn jitwettqu mill-Institut für Virologie der Tierärztlichen Hochschule, Hanover, il-Ġermanja.
L-għajnuna finanzjarja tal-Komunità tkun bir-rata ta' 100 % ta' l-infiq eliġibbli imġarrab mill-Istitut für Virologie der Tierärztlichen Hochschule għall-programm tax-xogħol u se jitla' għall-massimu ta' € 202 000 għall-perjodu mill-1 ta' Jannar sal-31 ta' Diċembru 2006.
L-għajnuna finanzjarja tal-Komunità tkun bir-rata ta' 100 % ta' l-infiq eliġibbli imġarrab mill-Istitut für Virologie der Tierärztlichen Hochschule għall-organizzazzjoni ta' workshop tekniku dwar dwar it-teknika ta' dijanjożi tad-deni klassiku tal-ħnieżer u se jitla' għall-massimu ta' € 18 000.
Artikolu 2
Għad-deni klassiku tal-ħnieżer, il-Komunità tagħti għajnuna finanzjarja lir-Renju Unit għad-dmirijiet u l-funzjonijiet imsemmija fl-Anness V tad-Direttiva 92/66/KEE, sabiex dawn jitwettqu mis-Central Veterinary Laboratory, Addlestone, ir-Renju Unit.
L-għajnuna finanzjarja tal-Komunità tkun bir-rata ta' 100 % ta' l-infiq eliġibbli imġarrab mill-Laboratorju Ċentrali tal-Veterinarja għall-programm tax-xogħol u se jitla' għall-massimu ta' € 70 000 għall-perjodu mill-1 ta' Jannar sal-31 ta' Diċembru 2006.
Artikolu 3
Għall-influwenza tat-tjur, il-Komunità tagħti għajnuna finanzjarja lir-Renju Unit għad-dmirijiet u l-funzjonijiet imsemmija fl-Anness V tad-Direttiva 92/40/KEE, sabiex dawn jitwettqu mill-Laboratorju Ċentrali tal-Veterinarja ta' Addlestone, ir-Renju Unit.
L-għajnuna finanzjarja tal-Komunità tkun bir-rata ta' 100 % ta' l-infiq eliġibbli imġarrab mill-Laboratorju Ċentrali tal-Veterinarja għall-programm tax-xogħol u se jitla' għall-massimu ta' € 300 000 għall-perjodu mill-1 ta' Jannar sal-31 ta' Diċembru 2006.
Artikolu 4
Għall-mard tal-ħnieżer li jtella' l-infafet, il-Komunità tagħti għajnuna finanzjarja lir-Renju Unit għad-dmirijiet u l-funzjonijiet imsemmija fl-Anness III tad-Direttiva 92/119/KEE, sabiex dawn jitwettqu mill-Laborarorju Pirbright, ir-Renju Unit.
L-għajnuna finanzjarja tal-Komunità tkun bir-rata ta' 100 % ta' l-infiq eliġibbli imġarrab mill-Laborarorju Pirbright għall-programm tax-xogħol u se jitla' għall-massimu ta' € 100 000 għall-perjodu mill-1 ta' Jannar sal-31 ta' Diċembru 2006.
Artikolu 5
Għall-mard tal-ħut, il-Komunità tagħti għajnuna finanzjarja lid-Danimarka għad-dmirijiet u l-funzjonijiet imsemmija fl-Anness C tad-Direttiva 93/53/KEE, sabiex dawn jitwettqu mill-Institut Daniż.għall-Ikel u r-Riċerka Veterinarja, Aarhus, id-Danimarka.
L-għajnuna finanzjarja tal-Komunità tkun bir-rata ta' 100 % ta' l-infiq eliġibbli imġarrab mill-Istitut tar-Riċerka ta' l-Ikel u l-Veterinarja għall-programm tax-xogħol u se jitla' għall-massimu ta' € 145 000 għall-perjodu mill-1 ta' Jannar sal-31 ta' Diċembru 2006.
Artikolu 6
Għall-mard tal-molluski bivalvi, il-Komunità tagħti għajnuna finanzjarja lil Franza għad-dmirijiet u l-funzjonijiet imsemmija fl-Anness B tad-Direttiva 95/70/KE, sabiex dawn jitwettqu mill-IFREMER, La Tremblade, Franza.
L-għajnuna finanzjarja tal-Komunità tkun bir-rata ta' 100 % ta' l-infiq eliġibbli imġarrab mill-IFREMER għall-programm tax-xogħol u se jitla' għall-massimu ta' € 90 000 għall-perjodu mill-1 ta' Jannar sal-31 ta' Diċembru 2006.
Artikolu 7
Għall-mard Afrikan taż-żwiemel, il-Komunità tagħti għajnuna finanzjarja lil Spanja għad-dmirijiet u l-funzjonijiet imsemmija fl-Anness I tad-Direttiva 92/35/KEE, sabiex dawn jitwettqu mil-Laboratorio central de veterinaria de Madrid, Algete, Spanja.
L-għajnuna finanzjarja tal-Komunità tkun bir-rata ta' 100 % ta' l-infiq eliġibbli imġarrab mill-Laboratorio central de veterinaria de Madrid għall-programm ta' gimgħa u se jitla' għall-massimu ta' € 20 000 għall-perjodu mill-1 ta' Jannar sal-31 ta' Diċembru 2006.
L-għajnuna finanzjarja tal-Komunità tkun bir-rata ta' 100 % ta' l-infiq eliġibbli imġarrab mill-Laboratorio central de veterinaria de Madrid għall-organizzazzjoni ta' workshop tekniku dwar dwar it-teknika ta' dijanjożi tal-marda Afrikana taż-żwiemel u se jitla' għall-massimu ta' € 20 000.
Artikolu 8
Għall-bluetongue, il-Komunità tagħti għajnuna finanzjarja lir-Renju Unit għad-dmirijiet u l-funzjonijiet imsemmija fl-Anness II tad-Direttiva 2000/75/KE, sabiex dawn jitwettqu mill-Pirbright Laboratory, ir-Renju Unit.
L-għajnuna finanzjarja tal-Komunità tkun bir-rata ta' 100 % ta' l-infiq eliġibbli imġarrab mill-Laborarorju Pirbright għall-programm tax-xogħol u se jitla' għall-massimu ta' € 175 000 għall-perjodu mill-1 ta' Jannar sal-31 ta' Diċembru 2006.
L-għajnuna finanzjarja tal-Komunità tkun bir-rata ta' 100 % ta' l-infiq eliġibbli imġarrab mill-Laboratorju Pirbright għall-organizzazzjoni ta' workshop tekniku dwar it-teknika ta' dijanjożi tal-bluetongue u se jitla' għall-massimu ta' € 25 000.
Artikolu 9
Għas-seroloġija tar-rabja, il-Komunità tagħti għajnuna finanzjarja lil Franza għad-dmirijiet u l-funzjonijiet imsemmija fl-Anness II tad-Direttiva 2000/258/KE, sabiex dawn jitwettqu mill-laboratorju ta' l-A.F.S.S.A. Nancy, Franza.
L-għajnuna finanzjarja tal-Komunità tkun bir-rata ta' 100 % ta' l-infiq eliġibbli imġarrab mill-A.F.S.S.A. f'Nancy għall-programm tax-xogħol u għandha titla' għal massimu ta' € 165 000 għall-perjodu mill-1 ta' Jannar sal-31 ta' Diċembru 2005.
Artikolu 10
Għad-deni Afrikan tal-ħnieżer, il-Komunità tagħti għajnuna finanzjarja lil Spanja għad-dmirijiet u l-funzjonijiet imsemmija fl-Anness V tad-Direttiva 2002/60/KE, sabiex dawn jitwettqu miċ-Centro de Investigación en Sanidad Animal, Valdeolmos, Madrid, Spanja.
L-għajnuna finanzjarja tal-Komunità tkun bir-rata ta' 100 % ta' l-infiq eliġibbli imġarrab miċ-Centro de Investigación en Sanidad Animal għall-programm ta' gimgħa u se jitla' għall-massimu ta' € 100 000 għall-perjodu mill-1 ta' Jannar sal-31 ta' Diċembru 2006.
Artikolu 11
Għall-evalwazzjoni tar-riżultati tal-metodi ta' ttestjar ta' annimal tat-tgħammir ta' razza pura ta' l-ispeċi bovina, u l-armonizzazzjoni tal-metodi varji ta' ttestjar, il-Komunità tagħti assistenza finanzjarja lill-Iżvezja għall-funzjonijiet u d-dmirijiet imsemmija fl-Anness II tad-Deċiżjoni 96/463/KE sabiex dawn jitwettqu miċ-Ċentru INTERBULL, Uppsala, l-Iżvezja.
L-għajnuna finanzjarja tal-Komunità tkun bir-rata ta' 100 % ta' l-infiq eliġibbli imġarrab miċ-Ċentru INTERBULL għall-programm tax-xogħol u se jitla' għall-massimu ta' € 65 000 għall-perjodu mill-1 ta' Jannar sal-31 ta' Diċembru 2006.
Artikolu 12
Din id-Deċiżjoni hija indirizzata lir-Renju tad-Danimarka, ir-Repubblika Federali tal-Ġermanja, ir-Renju ta' Spanja, ir-Repubblika Franċiża, ir-Renju ta' l-Iżvezja u r-Renju Unit tal-Gran Brittanja u l-Irlanda ta' Fuq.
Magħmul fi Brussell, is-16 ta' Frar 2006.

Labels: 7
0
15
6